รู้สึกว่าตัวเองร่างกายไม่ค่อยแข็งแรง ป่วยบ่อย ผอม ดูโทรม ผิวพรรณงคล้ำเราต้องทานยาหรือดูแลสุขภาพอย่างไรค่ะ
สวัสดีค่ะ การจะให้ร่างกายแข็งแรงนั้น ต้องดูแลตนเอง ได้แก่- การทานอาหารให้ครบ 5 หมู่ในสัดส่วนที่เหมาะสม และเลือกทานเฉพาะอาหารที่มีประโยชน์ งดการทานอาหารรสจัด อาหารที่มันเกินไป ลดการทานอาหารแปรรูปต่างๆ และควรทานเป็นมื้อให้ตรงเวลา ทานอาหารในปริมาณที่พอดี ไม่มาหรือน้อยไป- ดื่มน้ำเปล่าให้ได้วันละ 8-10 แก้ว- นอนหลับพักผ่อนให้เพียงพอประมาณ 6-8 ชั่วโมงต่อวัน และควรนอนให้ถูกเวลา คือควรเริ่มนอนก่อนช่วงเที่ยงคืน- ออกกำลังกายเป็นประจำสม่ำเสมอทุกวัน หรือสัปดาห์ละ 2-3 ครั้ง แต่ไม่หักโหมจนเกินไป- ขับถ่ายอุจจาระให้เป็นเวลา ไม่ปล่อยให้มีท้องผูกเป็นประจำ- ไม่เครียด ทำจิตใจให้แจ่มใส- ไม่ดื่มแอลกอฮอล์ ไม่สูบบุหรี่ ไม่ใช้สารเสพติดทุกชนิดสำหรับยา ไม่มียาหรืออาหารเสริมที่ทำให้ร่างกายเราแข็งแรงได้ หากไม่ปฏิบัติตัวตามที่กล่าวไปค่ะอย่างไรก็ตาม หากยังคงมีอาการเจ็บป่วยเกิดขึ้นบ่อยๆ หรือมีน้ำหนักลดลงมากกว่า 5% ของน้ำหนักตัวเดิมภายใน 3 เดือน หรือมีอาการเหนื่อยง่ายผิดปกติ ก็อาจเกิดจากการมีโรคต่างๆ เช่น เป็นเบาหวาน ไตเรื้อรัง ภูมิคุ้มกันบกพร่องจากการติดเชื้อ HIV มีโรคติดเชื้อเรื้อรังต่างๆ มีภาวะไทรอยด์ฮอร์โมนผิดปกติ เป็นมะเร็ง เป็นต้น ซึ่งก็ควรไปพบแพทย์เพื่อตรวจหาสาเหตุค่ะ